Zväz pre spoluprácu s armádou

Zväz pre spoluprácu s armádou alebo skrátene Zväzarm (po čes. Svaz pro spolupráci s armádou; Svazarm) bola jednotná dobrovoľná branno-spoločenská organizácia v ČSSR. 

Zväzarm bol založený 4. novembra 1951 na základe zákona č. 92/1951 o brannej výchove. Vtedy združoval 10 spoločenských organizácií ako kolektívnych členov, v roku 1952 na zlučovacom zjazde prešiel na individuálne členstvo. 

Zväzarm plnil niektoré úlohy obrany štátu. Zastrešoval branné športy a technickú záujmovú činnosť, najmä:
 cyklotrial
 elektronika
 hi-fi kluby
 kynológia
 letectvo
 modelárstvo
 motorizmus
 orientačné preteky
 parašutizmus
 potápačstvo
 rádioamatérstvo
 strelectvo
 závesné lietanie
 a veľa ďalších

Zväzarm organizoval Sokolovské a Dukelské preteky brannej zdatnosti a Týždne brannej aktivity.

Vyznamenania:
 Rad Práce (1955)
 Rad červenej hviezdy (1967)
 Rad republiky (1976)

Zväzarm vydával týždenníky Svazarmovec a Obranca vlasti. Hoci bol Zväzarm nástroj ideologického manipulovania, významnou mierou prispieval k rozvoju uvedených záujmových činností. V Česku sa Zväzarm v roku 1990 pretransformoval v Združenie technických športov a činností (STSČ), ktoré v roku 2003 zmenilo názov na Združenie športových zväzov Českej republiky (SSS ČR).Sdružení sportovních svazů České republiky

 Referencie 

Kategória:Branná výchova
Kategória:Organizácie v Česko-Slovensku
Kategória:Vojenské organizácie
Kategória:Organizácie založené v 1951
Kategória:Ozbrojené sily Česko-Slovenska
Kategória:Národný front Čechov a Slovákov
Pre spoluprácu s armádou